Vastavalt ÄS § 180 lg 51 on osaühingu juhatus kohustatud viivitamata, kuid mitte hiljem  kui 20 päeva möödumisel maksejõuetuse ilmnemisest, esitama kohtule osaühingu pankrotiavalduse.    Juhatuse liige peab arvestama, et selle kohustuse rikkumine loetakse juhatuse liikme hoolsuskohustuse rikkumiseks ning võlausaldajatel tekib õigus esitada muu hulgas nõuded ka juhatuse liikme vastu isiklikult. Sellega, et õigeaegselt on esitamata pankrotiavaldus ning võlad suurenevad viiviste tõttu, kahjustatakse ilmselgelt nii äriühingut kui ka kõiki võlausaldajaid.    Lisaks  pankrotiavalduse esitamisega viivitamisest tulenevale võimalikule kahjunõudele on juhatuse liige kohustatud hüvitama osaühingule pärast maksejõuetuse ilmnemist osaühingu tehtud maksed, mille tegemine vaadeldavas olukorras ei olnud kooskõlas korraliku ettevõtja hoolsusega. Maksejõuetuse olukorras ühtede võlausaldajate eelistamine teiste ees on keelatud.    Seega eelpoolkirjeldatud olukorras peab juhatuse liige kiiremas korras esitama ise osaühingu pankoriavalduse kohtule.